# data[].attributes.attachment_link.readable_text
Razvojni mejniki na področju fine motorike:

➜ 7 mesecev: drži žlico in lonček z dvema ročajema

➜ 8 mesecev: pojavi se pincetni prijem (obvezno je potrebno zaščititi vtičnice in paziti na drobne predmete, kot so tablete); predmet lahko drži, vendar ga običajno še ne zna izpustiti

➜ 9 mesecev: s palcem in kazalcem drži vrvico in vleče igračo

➜ 12 mesecev: zelo je spreten pri pobiranju majhnih predmetov s pincetnim prijemom; to je ključni mejnik (kasneje bo podoben položaj dlani uporabljal pri pisanju, risanju ter pri zapenjanju gumbov in zapiranju zadrg); pomagati lahko začne pri pospravljanju, npr. igrač ali živil iz trgovine, saj je sposoben predmete odlagati v škatlo in jih jemati iz nje

➜ 18 mesecev: gradi stolpe iz treh kock; začne se kazati, ali bo levičar ali desničar

➜ 2 leti: gradi stolpe iz šestih ali sedmih kock

➜ 3 leta: zna uporabljati vilice; na nit niza velike kocke; gradi stolpe iz devetih do desetih kock

➜ 4 leta: vleče nit skozi vnaprej pripravljene luknjice v materialu; iz kock gradi zahtevnejše konstrukcije (npr. most); svinčnik drži kot odrasli

➜ 5 let: riše in prerisuje; nalije sok ali mleko, ne da bi ga polil.

Nekateri otroci za usvajanje finomotoričnih spretnosti potrebujejo dalj časa, kar lahko nakazuje na različne razvojne motnje. Težave z motoričnimi veščinami so lahko znak razvojne motnje koordinacije, ki jo imenujemo tudi dispraksija. Težave s finomotoričnimi spretnostmi imajo pogosto tudi otroci z disgrafijo, prav tako pa so lahko omenjene težave zgodnji znak morebitne disleksije. Pomembno je, da se tovrstne motnje prepoznajo čim bolj zgodaj, saj je z ustrezno pomočjo opisane težave mogoče pomembno zmanjšati.

Pri našem delu se neprestano srečujemo z otroki, ki imajo težave s pisanjem, po pridobljenih informacijah o otrokovem zgodnjem razvoju pa pogosto ugotovimo, da so bile težave prisotne že v predšolskem obdobju in so se kazale kot težave s fino motoriko.

Kako lahko prepoznamo težave na področju fine motorike?

V predšolskem obdobju se otroci radi igrajo z različnimi materiali, sestavljajo sestavljanke, nizajo predmete ipd. Če otrok težko sodeluje oz. se izogiba dejavnostim, kjer je potrebna uporaba fine motorike, je to lahko znak stiske, ki mu jo povzročajo finomotorične dejavnosti.

Med igro smo pozorni na:

✗ izogibanje nalogam, ki zahtevajo fino motoriko

✗ izogibanje dejavnostim, kjer je potrebno sedenje (raje tečejo, se igrajo zunaj ipd.)

✗ zanimanje za "pasivne" dejavnosti, kot je npr. gledanje televizije ali uporaba aplikacij na tabličnem računalniku, ki ne zahtevajo pogoste in spretne uporabe prstov

✗ pomanjkanje zanimanja za delo s svinčnikom, lepilom, škarjami ipd.

✗ naprošanje drugih, če jim lahko narišejo stvari

✗ pomanjkanje vztrajnosti ob izzivih

✗ čakanje na starše, da jih oblečejo ali jim poščetkajo zobe, namesto da bi te naloge poskusili opraviti sami.

Dejavnosti za spodbujanje razvoja fine motorike

V nadaljevanju je naštetih nekaj zabavnih dejavnosti, s katerimi lahko spodbujamo razvoj otrokove fine motorike, vsaka izmed njih pa ima še vsaj 100 različnih načinov, na katere lahko dejavnost prilagodimo. Bodite ustvarjalni!

Peka in okraševanje slaščic

Izdelava testa, oblikovanje slaščic in okraševanje vpliva na razvoj koordiniranega gibanja obeh rok, koordinacije oko-roka, prostorskih predstav in moči v rokah. Otrok se med peko lahko vključuje v različne dejavnosti:

✓ valjanje testa z valjarjem

✓ ploščenje testa z roko

✓ oblikovanje kroglic

✓ oblikovanje klobasic in kačic

✓ sipanje moke iz lončka v lonček

✓ sejanje moke v veliko posodo

✓ vlivanje mase v pekač

✓ oblikovanje različnih oblik

✓ okraševanje z bombončki ipd.

Uporaba ščipalk

Iz ščipalke lahko naredimo krokodilčka, krokodili pa so vedno lačni. Pripravite mu liste, vrvice ali druge naravne materiale, s katerimi bo nasitil svoj trebušček. Vaja krepi vidno-motorično koordinacijo in moč prstov.

Uporaba pincete

Tako kot ščipalke tudi dejavnosti s pinceto urijo pincetni prijem, ki je kasneje pomemben za usvajanje pravilne drža pisala. Otroci lahko s pinceto premeščajo manjše predmete (kamenčke ipd.) iz posodice v posodico.

Trganje in mečkanje lista papirja (najprej z obema, nato samo z eno roko)

Trganje lista papirja je pomembna dejavnost za razvoj moči v prstih in čvrstost pincetnega prijema. Če ima otrok s trganjem težave, mu lahko podprete roki in na začetku dejavnosti list trgate skupaj z njim. V kolikor ima šibek prijem in stisk, lahko poskusite tudi z drevesnim listom, ki ga je navadno nekoliko lažje raztrgati. Podobna dejavnost je tudi mečkanje papirja, ki spodbuja koordinirano gibanje prstov. Ko je otrok suveren pri mečkanju z obema rokama, naj poizkusi list zmečkati z vsako roko posebej. Če ga želite izzvati, naj nato zmečkan list z eno roko spravi nazaj v prvotno obliko.

Igranje z gumbi

Otrok lahko gumbe lepi na narisanega klovna, vam pomaga zapeti vašo srajco, jih natika na vrvico ali naredi okusen sendvič - z gumbi ni nikoli dolgčas.
Uporaba vezalk
Vezalke so univerzalen pripomoček za razvoj fine motorike. Na vezalko lahko nizamo predmete, z njo pletemo različne vzorce, zavezujemo čevlje, zapenjamo jopice ipd. Ker ni čvrsta, se mora otrok naučiti, kjer jo prijeti, da bo lahko z njo ustrezno manipuliral. Spodbuja razvoj vidno-motorične koordinacije, prostorskih odnosov in koordiniranih gibov prstov. Pomagate si lahko tudi s slamicami ali testeninami, ki naj jih otrok natika na vrvico.

Z uporabo vezalke se bodo otroci hitreje naučili zavezovati čevlje, kar vam bo prihranilo kar nekaj dragocenih minut pred odhodom v vrtec ali šolo (če seveda nima le čevljev "na ježka" :)).

Uporaba vijakov in matic

Uporabo vijakov in matic pripisujemo delavcem in obrtnikom, vendar je zelo koristna in zaželena tudi med igro otrok. Otrok s primerjavo velikosti matice in vijaka razvija vidno-prostorsko predstavo, nato pa mora s preciznimi gibi matico ustrezno namestiti na vrh vijaka in jo nato priviti. Pri tem lahko uporablja tudi ključe ali druga orodja različnih velikosti (to mu bo prav prišlo tudi kasneje v življenju 😉 ).

Uporaba elastike

Za razvoj fine motorike in moči v prstih nam pride prav tudi čisto navadna kuhinjska elastika. Otrok si jo nadene na roko ali ovije okrog prstov in že ima "napravo" za krepitev mišic prstov. V dejavnost vključite še kakšnega drugega otroka, da bo res zabavno!

Sedaj ste seznanjeni s tem, kaj so finomotorične spretnosti in zakaj so pomembne pri razvoju otroka. Upamo, da vam bo zapis pomagal pri razumevanju otrokovega finomotoričnega razvoja in da vam bodo nasveti koristili pri spodbujanju njegovih finomotoričnih spretnosti. Ponovno pa vas spodbujamo - igrajte se z otrokom in bodite ustvarjalni; tako boste z njim vzpostavili vez, na kateri bo temeljilo vse njegovo nadaljnje odraščanje.

Povzeto po:

Wart Platt, M. (2006) The wonder years: The Essential Guide to Child Development for Ages 0-5. MPH Group Pub, London.

The Understood Team. (b.d.). Fine Motor Skills: What You Need to Know. Dostopno na spletni strani: https://www.understood.org/en/learning-attention-issues/child-learning-disabilities/movement-coordination-issues/all-about-fine-motor-skills

# data[].attributes.attachment_link.title
Kaj je fina motorika in kako jo razvijamo? - Center Motus

# data[].attributes.attachment_link.description
Razvojni mejniki na področju fine motorike: ➜ 7 mesecev: drži žlico in lonček z dvema ročajema ➜ 8 mesecev: pojavi se pincetni prijem (obvezno je potrebno zaščititi vtičnice in paziti na drobne predmete, kot so tablete); predmet lahko drži, vendar ga običajno še ne zna izpustiti ➜ 9 mesecev: s palcem in kazalcem drži vrvico in vleče igračo ➜ 12 mesecev: zelo je spreten pri pobiranju majhnih predmetov s pincetnim prijemom; to je ključni mejnik (kasneje bo podoben položaj dlani uporabljal pri pisanju, risanju ter pri zapenjanju gumbov in zapiranju zadrg); pomagati lahko začne pri pospravljanju, npr.

# data[].attributes.attachment_link.readable_text
Preberite, kako se spoprijeti s karanteno z otroki, da bo vsem lažje.

Otroci lahko pomagajo pri ustavitvi širjenja novega koronavirusa

Epidemija je posegla v vsakdan vsakega od nas. Morda je otrokom še težje, saj se ne morejo preprosto sprijazniti z dejstvom, da ne smejo v vrtec ali šolo in na igrišče med prijatelje.

S situacijo se bodo lažje spoprijemali, če bodo razumeli, da je razlog poreden virus, ki pa ga lahko premagamo, če vsi skupaj upoštevamo ukrepe za njegovo ustavitev. Zato se z otroki pogovarjajte o koronavirusu in ne skrivajte informacij pred njimi. Pogovor naj bo prilagojen starosti otroka, realističen, a ne zastrašujoč, svetuje pedagoginja dr. Klara Skubic Ermenc.

"Najpomembneje je, da starši otrokom v tem času ponudimo toplino in dajemo občutek varnosti. Otrokovo doživljanje epidemije je predvsem odvisno od tega, kako jo doživljamo in se z njo spopadamo odrasli. Če vsakodnevno izražamo skrbi in jezo, bodo te občutke prevzeli tudi otroci," pojasnjuje Ermenčeva in dodaja, da je treba otroke spodbuditi k temu, da izrazijo svoje misli in skrbi, ter odgovoriti na njihova vprašanja. Nova in težja življenjska situacija je hkrati odlična vzgojna priložnost.

Dobro je, da otroci vedo, da lahko tudi sami z upoštevanjem pravil prispevajo k zajezitvi epidemije.

Pojasnite jim, da so pravila zato, da se življenje čim prej vrne v ustaljene tire. Pravila jim predstavite na stvaren, a njim razumljiv in jasen način - tako, kot jih uči kuža Pazi.

Če imate možnost, pravila natisnite, da jim bodo otroci lažje sledili.

Predšolski in šolski otroci naj imajo obveznosti

Otroci, zlasti šolski, naj vedo, da to niso "korona počitnice", ampak vrtec, šola na malo drugačen način. V tem času se učenje in vzgoja otrok ne smeta ustaviti, pri čemer pa so naloge staršev in vzgojno-izobraževalnih ustanov deljene.

"Naloga staršev je, da otroke vzgajamo, jim ponudimo spodbudno in toplo okolje. Naloga šole pa je, da otrokom pripravijo taka gradiva in virtualna učna okolja, ki jim bodo omogočala čim bolj samostojno učenje," poudarja Ermenčeva in dodaja, naj si starši zastavijo realne cilje: "Bodite predvsem starši in ne učitelji."

Otrokom boste v pomoč predvsem tako, da jim pomagate organizirati dnevne obveznosti.

Sledite ustaljeni rutini in dnevnemu ritmu. Rutina otrokom pomaga, da lažje predvidijo stvari, ki se dogajajo, in jim daje občutek varnosti. Z otrokom se dogovorite, kdaj bo čas za vstajanje, malico, dnevne obveznosti (za odmor, čas za gibanje, spanje ...). V pomoč bo urnik kuže Pazija za predšolske otroke in za tiste, ki že hodijo v šolo. "Ni pa treba, da se ves čas držimo te rutine. Občasno ali za vikend lahko odstopimo od nje in delamo, mi in otroci, kar nas veseli - lenarimo, se crkljamo in podobno," še svetuje Ermenčeva.

Uredite prostor za obveznosti (za službo, za šolske obveznosti) in določite pravila, ki veljajo v tem prostoru. Ni treba, da je to samostojna soba, dovolj je kotiček, ki je namenjen delu.

Spodbujajte samostojno delo otrok. Tako boste lahko, če delate od doma, v miru opravili svoje delo. Šolske obveznosti naj potekajo v dogovoru z učitelji in šolo, starši pa otrokom lahko pomagate poiskati rešitve, če se zatakne. Ermenčeva spodbuja starše, naj učiteljem sporočijo, če so gradiva pomanjkljiva - tudi zanje je ta situacija nova in bodo veseli povratnih informacij.

Predšolskim otrokom ponudite različne igre, ki spodbujajo njihov celosten razvoj: igre vlog (igrajte se družino, zdravnike), konstrukcijske igre (s kockami, sestavljankami), ustvarjalne (risanje, barvanje, uprizarjanje iger), gibalne igre ipd., predvsem pa se z njimi veliko pogovarjajte.

Otroke vključite v gospodinjska opravila, primerna njihovi starosti. V vsakodnevnem hitenju se pogosto pozabi na to. Zdaj ko ste več časa doma in otroci bolj vidijo, kaj vse zahteva urejeno gospodinjstvo, je priložnost, da prevzamejo del obveznosti.

Tudi v tem času naj bo del dneva namenjen branju. Berite skupaj z otroki: otrokom, ki še ne berejo, berite sami ali pa jih poslušajte, ko oni sami "berejo na glas" (ko ob ilustracijah ustvarjajo zgodbo). Tudi otrokom, ki že berejo, lahko berete na glas ali se pogovarjate o tem, kar preberejo, svetuje Ermenčeva. Otroke lahko spodbudite, da zgodbice narišejo, dramatizirajo in podobno. Spodbudite jih lahko tudi, da preberejo knjige, po katerih so bili posneti filmi. Podobnosti in razlike med knjigo in filmom so zanimivo izhodišče za pogovor.

Učenje je lahko zabavno. Danes so na voljo številne didaktične vsebine, ki naredijo učenje bolj zabavno. Številni ponudniki so v času epidemije odprli dostop do sicer plačljivih vsebin ali zasnovali nove.

Poskrbite tudi za bližino v času, ko smo fizično ločeni. Ermenčeva staršem predlaga, naj spodbudijo učitelje, druge starše, prijatelje in otroke, da se virtualno družijo, skupaj učijo ali celo zasnujejo virtualni skupnostni projekt.

Za lažjo organizacijo dnevnih obveznosti je kuža Pazi pripravil nekaj nasvetov:

za tiste, ki že hodijo v šolo

Ideje za prosti čas v karanteni z otroki

Prosti čas se je v tem času verjetno še najmanj spremenil, so pa tudi tu potrebne prilagoditve. Več smo doma v zaprtih prostorih, manj je druženja z vrstniki in starejšimi sorodniki, ustavljene so tudi izvenšolske dejavnosti. Ker več časa preživljamo z družino, lahko staršem zmanjka idej. Kako torej kakovostno zapolniti prosti čas?

Gibanje naj bo obvezen del dneva. Z otroki se le odpravite ven, vendar sami, ne v družbi drugih družin, in pri tem upoštevajte omejitve: obisk otroških igrišč lahko nadomestite z raziskovalnim sprehodom po samotnih poteh, morda s fotoaparatom ali daljnogledom; drevo lahko nadomesti igrala; zapeljite se s kolesom, skirojem ali rolerji in na novo odkrivajte že pozabljene igre v naravi.

Vzemite si čas za športne aktivnosti, zase in skupaj z otroki. Ne pozabite, da je gibanje zelo pomembno za razvoj otrok. Čeprav doma ni telovadnic in športnih igrišč, je mogoče številne športne aktivnosti izvajati tudi doma. V dnevno rutino vključite jutranje razgibavanje, skupaj z otroki telovadite, plešite, sledite pa lahko tudi spletnim vodenim vadbam, ki so jih v tem času pripravili trenerji.

Druženje s sovrstniki in starejšimi sorodniki. S sorodniki se lahko dogovorite za vsakodnevni klic ali video klic, da se bodo otroci pogovarjali z njimi. Zlasti stari starši bodo zelo veseli pogovora z vnuki. Za nekoliko starejše otroke so vse pomembnejši tudi stiki z njihovimi vrstniki. Šoloobvezni otroci so zelo verjetno že povezani s svojimi sošolci in prijatelji. Če bi tudi manjši otroci pokazali, da pogrešajo vrstnike, se lahko z njihovimi starši dogovorite in organizirate druženje na daljavo.

Družabne igre, družinski filmi, poučne igrice. Skupaj z otroki si lahko pogledate družinski film ali še boljše, si čas zapolnite z igranjem kart, kvizov, pantomime ali drugih, morda že pozabljenih družabnih iger, za katere ne potrebujete pripomočkov (iščete besede, ki se začnejo na določeno črko, skupaj sestavljate stavke tako, da vsak pove eno besedo, ugibate osebo ali predmet ...).

Naj bo čas tudi za norčije. Naj se v tem stresnem času ne vrti vse le okrog koronavirusa, poskrbite tudi za zabavo. "Vzemite si čas tudi za norčije," svetuje Ermenčeva, "nadenite si maske, posnemite šaljiv video, igrajte norčave družabne igre. Prepustite vajeti otrokom, gotovo imajo veliko idej za to."

V dnevno rutino vključite tudi individualni čas. "Otroci ne potrebuje nadzora ves čas in ni dobro, da jim starši zapolnimo vsako minuto dneva. Nič ni narobe, če je otrok nekaj časa sam, se sam zaposli ali morda (vsaj na videz) ne počne nič. Dolgčas rojeva ideje, takrat začne otroku delati domišljija, začne sam razmišljati, kaj bi počel. Psihologi ugotavljajo, da je to za otroke koristno," poudarja Ermenčeva.

Kako preživljati prosti čas, ve tudi kuža Pazi. Natisnite nabor zanimivih idej in se zabavajte skupaj z otroki.

Ideje za predšolske otroke

Ideje za tiste, ki že hodijo v šolo

# data[].attributes.attachment_link.description
Preberite, kako se spoprijeti s karanteno z otroki, da bo vsem lažje. Epidemija je posegla v vsakdan vsakega od nas. Morda je otrokom še težje, saj se ne morejo preprosto sprijazniti z dejstvom, da ne smejo v vrtec ali šolo in na igrišče med prijatelje.

# data[].attributes.headline
Z OTROKI ZAPLEŠIMO IN ZAPOJMO V ANGLEŠČINI

# data[].attributes.subject
Z OTROKI ZAPLEŠIMO IN ZAPOJMO V ANGLEŠČINI

# data[].attributes.attachment_link.title
Head Shoulders Knees and Toes + More Nursery Rhymes & Kids Songs - CoComelon

# data[].attributes.attachment_link.description
Zvočne slovenske pravljice za lahko noč ⭐, ki so jih napisali Pižama, Žiga X Gombač in drugi avtorji. Prisluhnite jim z malčki na strani Lahkonočnice!

# data[].attributes.attachment_link.readable_text
Naši najmlajši se neznansko zabavajo, ko se igramo igre s prsti ali prevamo pesmice in zraven besedilo oponašamo z rokami. Te igre so zelo priročne, saj jih lahko igramo povsod in kadarkoli. Zato vas smo pripravile seznam bibarij in iger s prsti, ki jih imajo naši mulci radi.
1. Miška kaško kuhala
Miška kaško kuhala (s kazalcem desne roke krožimo po dlani leve roke-lahko tudi obratno).
temu dala (pokažemo na palec),
temu dala (pokažemo na kazalec),
temu dala (pokažemo na sredinec),
temu dala (pokažemo na prstanec),
temu pa nič dala (pokažemo na sredinec).
malo pomešala (s kazalcem desne roke krožimo po dlani leve roke-lahko tudi obratno) in v luknjico zbežala (stisnemo pest in vanjo 'zavrtamo' kazalec).
2. Igre na prste
-

Ta je v vodo padu, (palec)
ta ga je ven izvleku, (kazalec)
ta ga je iz oblekice sleku, (sredinec)
ta ga je dal v posteljco ajat, (prstanec)
ta je pa teku mamici povedat, (mezinec)
pol so ga pa ta, pa ta, pa ta, pa ta kregali,
na, na, na, na, zakaj si pa mamici povedal (rahlo udarjamo s prsti po mezinčku in se smejemo).

-

Ta z drevesa hruške stresa, (palec)
ta jih meče v prazne vreče, (kazalec)
ta na rame vrečo vzame, (sredinec)
ta jo skozi vrata vozi, (prstanec)
ta pa gleda in pojeda (mezinec; in ne pozabiti otroka dobro požgečkati).

-

-
3. Dežek (Janez Bitenc)
Zdaj na nosek,
zdaj na glavo,
zdaj na strehe
in zemljo.

Rajam, plešem, kot vrtavka,
da nihče ne zna tako.

Kdo me zdaj še ne pozna,
droben dežek sem z neba.

Kdo me zdaj še ne pozna,
droben dežek sem z neba.
4. Gosenica je lezla
Gosenica je lezla, počasi na drevo
pomigala na dolgo, pomigala kratko(s prstki oponašamo gosenico).
Primigala je k meni,
v lonček sem jo dal (nakažemo kako jo damo v lonček)
nikar mi ne pobegni, zažugal sem, dejal (zažugamo).
Ko v lonček sem pogledal, je notri ni bilo (pokažemo ni-ni) pred oknom pa je letal metuljček prelepo (posnemamo let metulja).

Muha primaruha črno juho kuha (s kazalcem desne roke krožimo po dlani leve roke).
mmm, kako lepo diši (levo roko približamo nosu kot da vohamo),
kdor prikima, jo dobi (pokimamo).
Zdaj pa hitro spat (zapremo pest)
v temni mušji grad!
6. Dežek pada 7. Miška in krt (Mira Voglar) (Mira Voglar)
Gremo na vrt, gledat kaj delata miška in krt.
Miška po vrtu drobenclja, (s prsti se sprehodimo po dlani)
krtek pa zemljo ravna. (pobožamo se po dlani)
Miška nabira rožice za krta, (primemo vsak prst posebej)
krtek pa luknjico vrta.
Vrta, vrta, luknjo za miško, (vrtamo v levo dlan)
vrta, vrta luknjo za krta. (vrtamo v desno dlan)
V prvi luknji miška spi, (palec skrijemo v levo dlan)
v drugi miški krtek spi: (palec skrijemo v desno dlan)
Ninaj, ninaj, ninaj, ni! (zazibamo obe dlani)

Otrok ima dlan razprto. Po dlani rišete križe: " Križ kraž, kralj Matjaž, daj mi groš, bom kupil nož."
Potem pa s prstom na sredini dlani nakažete, kot bi zvrtali luknjico: " Luknjo vrtam, vrtam, vrtam!"
Z dlanjo (na rahlo seveda) udarite po otrokovi dlani: " Poč, poč, poč. "

In seveda, kjerkoli ste, lahko igrate igro, ki jo vsi poznamo: En kovač konja kuje, koliko žebljev potrebuje - odlična za trenutke, ko nimamo ob sebi nič drugega in rabimo idejo za igro.

# data[].attributes.attachment_link.title
Najbolj poznane bibarije in igre s prsti

# data[].attributes.attachment_link.description
Naši najmlajši se neznansko zabavajo, ko se igramo igre s prsti ali prevamo pesmice in zraven besedilo oponašamo z rokami. Te igre so zelo priročne, saj jih lahko igramo povsod in kadarkoli. Zato vas smo pripravile seznam bibarij in iger s prsti, ki jih imajo naši mulci radi. 1.

# data[].attributes.attachment_link.readable_text
igrarije

IGRAJTE SE Z ZMAJČKOM!

Obsežen del revije je namenjen raznovrstnim didaktičnim nalogam, ki so usklajene s programi vrtca in prvega triletja osnovne šole.

Preizkusite se v reševanju Zmajčkovih nalog. Izberite nalogo in jo natisnite. Veliko zabave vam želimo!

# data[].attributes.attachment_link.description
Obsežen del revije je namenjen raznovrstnim didaktičnim nalogam, ki so usklajene s programi vrtca in prvega triletja osnovne šole. Preizkusite se v reševanju Zmajčkovih nalog. Izberite nalogo in jo natisnite. Veliko zabave vam želimo!

# data[].attributes.headline
DEJAVNOSTI ZA DOJENČKE IN MALČKE NA RAZLIČNIH PODROČJIH NJIHOVEGA RAZVOJA

# data[].attributes.subject
DEJAVNOSTI ZA DOJENČKE IN MALČKE NA RAZLIČNIH PODROČJIH NJIHOVEGA RAZVOJA

# data[].attributes.headline
PREDLOGI IGER IN DRUŽENJA STARŠEV IN OTROK

# data[].attributes.subject
PREDLOGI IGER IN DRUŽENJA STARŠEV IN OTROK

# data[].attributes.attachment_link.readable_text
Včasih preprosto zmanjka idej, kaj početi z otroki, ko so doma ves dan, ne da bi samo gledali risanke, grizljali čips in igrali računalniške igrice. Mi imamo sedem čisto drugačnih predlogov.

Magični kozarec Vzemite steklen kozarec, vazo ali pa škatlo, potem pa naj otrok napiše, kaj bi rad počel (doma), starši naj majhnim otrokom seveda pomagajo pri pisanju. Kozarec se hitro napolni z idejami: nekdo bi se rad igral vroče - hladno, drugi pantomimo, tretji iskanje skritega zaklada, postavljanje šotora pod kuhinjsko mizo ... Ko je kozarec poln, iz njega izžrebajte listek za listkom in zabava se lahko začne.

Ples v maskah Zakaj bi čakali na pust, če ga lahko imate, kadar se vam zahoče? Poiščite ali ustvarite z otroki kostume, bodite gusar, princeska ali čebelica, poslikajte si obraz in uporabite vso svojo domišljijo. Ko ste vsi pripravljeni, naj zaigra glasba in naj se začne ples v maskah za staro in mlado. In ne pozabite nagraditi najboljše maske!

Odbojka z balonom Če imate vsaj malo prostora, napnite vrv med dvema stenama, ki bo mreža, napihnite balon in z otroki zaigrajte odbojko. Seveda se lahko z balonom igrate tudi brez vrvi in tekmujete v tem, da se balon ne dotakne tal ali da ga lahko vsak odbije samo enkrat ... Kdor ima veliko kuhinjsko mizo in dovolj prostora v kuhinji, lahko z otroki igra namizni tenis.

Večne družabne igre Človek ne jezi se, igre s kartami, sestavljanje sestavljank, legokocke, karaoke, monopoli, twister in še številne druge so vedno dobrodošle, ko preživljamo čas z otroki. Tudi računalniške igrice so dovoljene, če niso samo za enega.

Ustvarjalnost Kuhanje, pri katerem lahko pomagajo tudi otroci, risanje in slikanje, ustvarjanje z glino, nizanje ogrlic, peka piškotov, modeliranje, oblikovanje glasbil iz plastičnih krožnikov, kozarcev, škatel za prašek so vedno dobrodošel izhod iz dolgočasja in slabe volje. Poleg tega lahko kosilo spremenite v piknik - v dnevni sobi na tla pogrnite odejo, prinesite krožnike, pribor in kozarce, sedite na blazine po tleh in uživajte v hrani in družbi.

Skrivalnice Če imate v stanovanju dovolj prostora in vas ne moti, da se otroci skrivajo po omarah, poleg tega pa se jim radi pridružite, je to lahko zelo zabavno početje, saj otroci obožujejo, ko se mami in oči igrata z njimi.

Pospravljanje Ni najbolj priljubljena aktivnost, vseeno pa je koristna. Otroci naj pospravijo svojo sobo, uredijo omaro s čevlji ali pobrišejo prah, starši pa lahko medtem preberejo časopis, malce klikajo po internetu in nadzirajo, da je vse tako, kot mora biti.

# data[].attributes.attachment_link.title
Sedem predlogov, kaj početi, ko smo z otroki doma ves dan

# data[].attributes.attachment_link.description
Včasih preprosto zmanjka idej, kaj početi z otroki, ko so doma ves dan, ne da bi samo gledali risanke, grizljali čips in igrali računalniške igrice. Mi imamo sedem čisto drugačnih predlogov. Magični kozarec Vzemite steklen kozarec, vazo ali pa škatlo, potem pa naj otrok napiše, kaj bi rad počel (doma), starši naj majhnim otrokom seveda pomagajo pri pisanju.

# data[].attributes.attachment_link.readable_text
Na spletnih straneh RTV Slovenija uporabljamo piškotke, s pomočjo katerih izboljšujemo Vašo uporabniško izkušnjo in zagotavljamo kakovostne vsebine. Z nadaljnjo uporabo se strinjate z uporabo piškotkov - podrobnosti. | več o piškotkih

# data[].attributes.attachment_link.description
Na spletnih straneh RTV Slovenija uporabljamo piškotke, s pomočjo katerih izboljšujemo Vašo uporabniško izkušnjo in zagotavljamo kakovostne vsebine. Z nadaljnjo uporabo se strinjate z uporabo piškotkov - podrobnosti. | več o piškotkih

# data[].attributes.attachment_link.readable_text
Tudi v času, ko smo zaradi virusa vsi doma, Hiša ne počiva. Za vas pripravljamo serijo lutkovnih delavnic Lutkalnica, kjer izveste, kako lahko doma naredite čisto prave lutke iz vsakdanjih predmetov. Ustvarjajte z nami in nam pošljite fotografije ali video posnetke vaših izdelkov, ki jih bomo nato objavili na spletni strani.

Lutkalnica nastaja v sodelovanju z Lutkovnim gledališčem FRU-FRU v sklopu konzorcija Umetnost - način življenja.

# data[].attributes.attachment_link.description
Tudi v času, ko smo zaradi virusa vsi doma, Hiša ne počiva. Za vas pripravljamo serijo lutkovnih delavnic Lutkalnica, kjer izveste, kako lahko doma naredite čisto prave lutke iz vsakdanjih predmetov. Ustvarjajte z nami in nam pošljite fotografije ali video posnetke vaših izdelkov, ki jih bomo nato objavili na spletni strani.